“สุเชษฐ์” คัด 6 หุ้นพื้นฐานดี เลี่ยงตลาดผันผวน  
“สุเชษฐ์ สุขแท้” คาดวันนี้ตลาดหุ้นไทยแกว่งตัวผันผวน รับแรงกดดันจากการเลือกตั้งสหรัฐที่ยังไม่ชัดเจน แนะเก็งกำไร 6 หุ้นพื้นฐานดี ได้แก่ TACC - JMART -PRINC - BCP - GULF - CENTEL
“สุเชษฐ์ สุขแท้” คาดวันนี้ตลาดหุ้นไทยแกว่งตัวผันผวน รับแรงกดดันจากการเลือกตั้งสหรัฐที่ยังไม่ชัดเจน แนะเก็งกำไร 6 หุ้นพื้นฐานดี ได้แก่ TACC - JMART -PRINC - BCP - GULF - CENTEL
10 พ.ย. 2565

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” วันนี้ (10 พ.ย. 65) ว่า ตลาดหุ้นไทยวันนี้แกว่งตัวผันผวน เนื่องจากยังถูกกดดันจากการรอผลการเลือกตั้งสหรัฐฯที่ยังไม่ชัดเจน โดยอาจเกิดแรงเทขายทำกำไรออกมาได้บ้าง ซึ่งมีโอกาสทำให้ดัชนีเคลื่อนไหวในกรอบแนวรับที่ระดับ 1,620–1,607 จุด ส่วนแนวต้านที่ระดับ 1,635-1,650 จุด
สำหรับกลยุทธ์การลงทุนแนะนำนักลงทุนให้เข้าเก็งกำไรหุ้นพื้นฐานดี ได้แก่ บริษัท ที.เอ.ซี. คอนซูเมอร์ จำกัด (มหาชน) หรือ TACC ให้แนวรับ 6.60 บาท ส่วนแนวต้าน 7.25 บาท, บริษัท เจ มาร์ท จำกัด (มหาชน) หรือ JMART ให้แนวรับ 43.50 บาท ส่วนแนวต้าน 48.25 บาท,  บริษัทพริ้นซิเพิล แคปิตอล จำกัด (มหาชน)  หรือ PRINC ให้แนวรับ 6.30 บาท แนวต้าน 7.65 บาท
นอกจากนี้ยังแนะนำ บริษัทบางจาก คอร์ปอเรชั่น จำกัด (มหาชน) หรือ BCP ให้แนวรับ 29.50 บาท ส่วนแนวต้าน 37 บาท รวมทั้งกลุ่มโรงฟ้าที่จะได้ประโยชน์จากราคาน้ำมัน และ LPG ที่ปรับตัวลดลงเป็น บริษัทกัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ให้ราคาเป้าหมาย 57-58 บาท รวมถึงบริษัทโรงแรมเซ็นทรัลพลาซา จำกัด (มหาชน) หรือ CENTEL